Konaškojta sadlička

Konaškojta sadlička (Alyssum alyssoides) je rostlina ze swójby křižnokwětnych rostlinow (Brasicaceae).

 Wopisanje 
Konaškojta sadlička je jednolětna, rědko wjacelětna rostlina, kotraž docpěwa wysokosć wot 7 hač 30 cm. Rostlina je přez kosmy šěra.

Stołpik je zrunany abo postupowacy a zwjetša wot spódka rozhałuzowany.

Łopjena su linealne hač owalne a docpěwaja dołhosć wot 2 cm.

Kćěje wot apryla hač septembra. Na spočatku blědožołte, pozdźišo běłe kćenja docpěwaja wulkosć wot 3 mm a steja po dwacećoch hač po pjećdźesatoch w chětro hustej kići z dołhosću wot 3 hač 15 cm. Keluškowe łopješka docpěwaja dołhosć wot 1,5 hač 2,5 mm. Krónowe łopješka u žołte, po překćěnju běłe a docpěwaja dołhosć wot 2 hač 4 mm. 

Plody su kulojte hač owalne, bóčnje wopłonjene a docpěwaja wulkosć wot 3 hač 4 mm. Wobsahuja štyri symjenja.

 Stejnišćo 
Rosće na wotewrjenych stejnišćach na skałach, kamjentnych nasypach, pěskowych trawnikach, słónčnych suchich trawnikach a w skałach. Preferuje ćopłe, zwjetša wapnite čumpate pódy.

 Rozšěrjenje 
Rostlina je předewšěm w srjedźnej a južnej Europje rozšěrjena.

 Podobna družina 
 Hórska sadlička (Alyssum montanum) ma złotožołte, něhdźe 5 mm wulke kćenja.

 Noty 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 114 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 256 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Křižnokwětne rostliny